《雪中怀成父》
宋代·赵蕃

只道浑无雪，那知待得春。
人情聊自慰，造物信如神。
凶旱拘常数，乾坤本至仁。
麦迟犹可种，米贱况多陈。
问我官居趣，还如宿昔贫。
未能忧簿领，长苦计刍薪。
对此得无感，慨然成久颦。
更闻江左弟，仍困甑中尘。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。